Buat 1 alinea dalam bahasa Betawi dengan unsur argumentatif.

Banyak tanêman bêmanpaat pêranti pênyêmbuhan amè pêngobatan. Kêmampuan nyêmbuhin amè èpèk positip dari bêbêrapè tanêman sêbagè obat udèh diketauin jauh tangèh sêbêlon parè èlmuwan nêmuin bêrbagè obat-obatan dêngan bahan kimia. Êlu jugè bisè nanêm amè ngêgunèin tanêman obat di rumèh êlu sêbagè apotèk idup. Apotèk idup bisè diartiin sêbagè taman atau kêbon nyang ngêmilikin bêragêm jênis tanêman bêmanpaat bagi kêsèhatan kayak kumis kucing, têmulawak, lidèh buayè, sirih, amè daon dèwa. Buat ngêmilikin apotèk idup, Êlu bisè nanêmnyè di halaman sêkitar rumèh. Sêlaèn amat bêmanpaat bagi kêsèhatan, apotèk idup jugè bisè ngêjadiin rumèh sêbagè pêmandangan ijo nyang indèh. Tanêman apotèk idup udèh lamè dijadiin sêbagè obat tradisional nyang dianggêp mampu ngobatin bêrbagè penyèkit. Kalo êlu pèngèn tanêman apotèk idup nyang ngêmilikin manpaat gêdé bagi kêsèhatan, disaranin supayè kagak ngêgunèin pupuk nyang ngandung bahan kimia wayah nanêmnyè.